81. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ ΤΑΞΗΣ Αριθ. 3009/2/20-στ της 7/26 Ιαν. 1994 (ΦΕΚ Β΄ 41) (Διόρθ. σφαλμ. στα ΦΕΚ Β΄ 104/16-2-1994 και ΦΕΚ Β΄ 143/3-3-1994) Καθορισμός διαδικασίας και δικαιολογητικών χορήγησης αδειών αγοράς και κατοχής κυνηγετικών όπλων και συναφή θέματα. Έχοντας υπόψη: 1.Τις διατάξεις της παρ. 1 του άρθρ. 18 του Νόμ. 2168/1993 «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (ΦΕΚ 147 τ.Α΄). 2.Τις διατάξεις του άρθρ. 29 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137 τ.Α΄), όπως  τροποποιήθηκε με (Αντί για τη σελ. 582,403) Σελ. 582,403(α) Τεύχος 1260-Σελ.87 Γενικές Διατάξεις 17.Η.α.77-81 τις διατάξεις του άρθρ. 7 του Νόμ. 1943/1991 (ΦΕΚ 90 τ.Α΄). 3.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137 τ.Α΄), το οποίο προστέθηκε με το άρθρ. 27 του Νόμ. 2081/1992 (ΦΕΚ 154 τ.Α΄). 4.Το γεγονός ότι από τις διατάξεις της παρούσας προκαλείται δαπάνη σε βάρος του κρατικού προϋπολογισμού, ύψους 8.192.550 δραχμ. περίπου για το έτος 1994 και ύψους 1.000.000 δραχμ. περίπου για καθένα από τα επόμενα έτη και ότι οι ως άνω δαπάνες θα προβλεφθούν και θα καλυφθούν από τις αντίστοιχες πιστώσεις (ΚΑΕ 1112, 1113, 1252) των κατ’ έτος προϋπολογισμών εξόδων Ελληνικής αστυνομίας αποφασίζουμε: Αρμοδιότητα Υπηρεσιών Άρθρ.1.-1.Η άδεια αγοράς κυνηγετικών όπλων κατηγορίας Α, που προβλέπεται από τις διατάξεις του άρθρ. 6 παρ. 5 εδάφ. α΄ του Νόμ. 2168/1993, η άδεια κατοχής κυνηγετικών όπλων, που προβλέπεται από τις διατάξεις των άρθρ. 8 παρ. 1 και 29 παρ. 3 του ιδίου Νόμου και η βεβαίωση, που προβλέπεται από τις διατάξεις του άρθρ. 10 παρ. 10 εδάφ. α΄ του ιδίου Νόμου, χορηγούνται από τα Τμήματα Ασφαλείας του τόπου κατοικίας του ενδιαφερομένου και όπου δεν υπάρχουν τέτοιες Υπηρεσίες από τα οικεία Αστυνομικά Τμήματα. 2.Αντίτυπο των ως άνω αδειών, υποβάλλεται στη Δ/νση Πληροφορικής Υ.Δ.Τ. για τη μηχανογράφηση των σχετικών στοιχείων. Απαιτούμενα δικαιολογητικάΔιαδικασία χορήγησης αδειών Άρθρ.2.-1.Για τη χορήγηση των προβλεπομένων από το άρθρ. 1 της παρούσας αδειών και βεβαιώσεων, απαιτούνται τα κατωτέρω δικαιολογητικά: α.Για άδεια αγοράς κυνηγετικών όπλων κατηγορίας Α΄ τα εξής: 1)Αίτηση του ενδιαφερομένου, μετά των προβλεπομένων κάθε φορά από τις ισχύουσες διατάξεις ενσημοχαρτοσήμων. 2)Υπεύθυνη δήλωση του Νόμ. 1599/1986 του ενδιαφερομένου ότι δεν εμπίπτει στις απαγορευτικές διατάξεις του άρθρ. 18 του Νόμ. 2168/1993. Στην ίδια δήλωση αναφέρεται πόσα ακόμη κυνηγετικά όπλα κατέχει ο δηλών, ως και ότι το προς αγορά όπλο πληροί τις αναφερόμενες στο άρθρ. 1 παρ. 1 εδάφ. β΄ του Νόμ. 2168/1993 προϋποθέσεις. 3)Ιατρικό πιστοποιητικό από ιατρό νευρολόγοψυχίατρο ή, όπου δεν υπάρχει ιατρός με τέτοια ειδικότητα, από παθολόγο, όπως το υπόδειγμα στο συνημμένο Παράρτημα. Από την υποχρέωση προσκόμισης του πιστοποιητικού αυτού, εξαιρούνται οι  Σελ. 582,404(α) Τεύχος 1260-Σελ.88 υπηρετούντες ως μόνιμοι στις Ένοπλες Δυνάμεις και στα Σώματα Ασφαλείας, ως κατέχοντες υπηρεσιακά όπλα. 4)Αντίγραφο ποινικού μητρώου δικαστικής και γενικής χρήσης (άρθρ.577 Κώδικα Ποινικής Δικονομίας, όπως αντικαταστάθηκε από το άρθρ. 10 του Νόμ. 1805/1988). β.Για άδεια κατοχής κυνηγετικών όπλων (άρθρ. 8 παρ. 1 Νόμ. 2168/1993) τα εξής: 1)Αίτηση του ενδιαφερομένου, μετά των προβλεπομένων κάθε φορά από τις ισχύουσες διατάξεις ενσημοχαρτοσήμων. 2)Τιμολόγιο αγοράς από έμπορο της ημεδαπής ή της αλλοδαπής, από το οποίο να προκύπτει η νόμιμη προέλευση του συγκεκριμένου κυνηγετικού όπλου ή ανταλλακτικής κάννης αυτού, ή υπεύθυνη δήλωση του πωλητή, εφόσον η αγορά πραγματοποιήθηκε από ιδιώτη, με την απαραίτητη υποβολή στην περίπτωση αυτή της άδειας κατοχής ή του δελτίου κατοχής του συγκεκριμένου όπλου. Εφόσον δεν υπάρχει άδεια ή δελτίο κατοχής, ο πωλητής αναφέρει στην ως άνω δήλωσή του την πηγή προέλευσης του συγκεκριμένου όπλου. 3)Τα αναφερόμενα στις περιπτ. (2), (3) και (4) του προηγουμένου εδαφίου δικαιολογητικά. 4)2 πρόσφατες φωτογραφίες. γ.Για χορήγηση αδείας κατοχής κυνηγετικού όπλου σε άτομα που έχουν ήδη εφοδιασθεί με άδεια αγοράς του συγκεκριμένου όπλου, δεν απαιτούνται τα δικαιολογητικά της περιπτ. (3) του προηγουμένου εδαφίου. Δεν απαιτείται επίσης ιατρικό πιστοποιητικό και αντίγραφο ποινικού μητρώου για τη χορήγηση αδείας κατοχής κυνηγετικού όπλου, εφόσον ο ενδιαφερόμενος έχει εφοδιασθεί με άδεια κατοχής άλλου κυνηγετικού όπλου και δεν έχει παρέλθει τριετία από την ημερομηνία χορήγησης της αδείας αυτής. δ.Για τη χορήγηση της αναφερομένης στο άρθρ. 1 της παρούσας βεβαίωσης, υποβάλλονται τα προβλεπόμενα για τη χορήγηση αδείας κατοχής κυνηγετικού όπλου δικαιολογητικά, εκτός από το τιμολόγιο αγοράς και τις φωτογραφίες. ε.Για τη χορήγηση αδειών κατοχής κυνηγετικών όπλων, σε άτομα που δεν έχουν δηλώσει τα εν λόγω όπλα (άρθρ. 29 παρ. 3 Νόμ. 2168/1993), απαιτείται η υποβολή όλων των προβλεπομένων στο ανωτέρω εδάφ. β΄ δικαιολογητικών. Σε περίπτωση που δεν υπάρχει οποιοδήποτε επίσημο στοιχείο από το οποίο να προκύπτει η νόμιμη προέλευση του συγκεκριμένου όπλου, ο αιτών υποβάλλει υπεύθυνη δήλωση του Νόμ. 1599/86, στην οποία αναφέρει τη συγκεκριμένη πηγή προέλευσης του εν λόγω όπλου. 17.Η.α.81 Γενικές Διατάξεις στ.Για τη χορήγηση αδειών κατοχής κυνηγετικών όπλων σε άτομα που ήδη κατέχουν δελτίο κατοχής των όπλων αυτών, που χορηγήθηκε από Δασικές Αρχές, απαιτείται μόνο η υποβολή αίτησης, μετά του εν λόγω δελτίου. Στις περιπτώσεις όμως αυτές, οι αρμόδιες Αστυνομικές Αρχές δύνανται να ζητήσουν και την προσκόμιση του αναφερομένου στην παρ. 1 εδάφ. α΄ περίπτ. (3) του παρόντος άρθρου ιατρικού πιστοποιητικού, αν έχουν αμφιβολίες για την κατάσταση της υγείας του αιτούντος. 2.Για τη χορήγηση των αναφερομένων στα εδάφ. ε΄ και στ΄ της προηγουμένης παραγράφου αδειών, οι ενδιαφερόμενοι υποχρεούνται να υποβάλλουν τα απαιτούμενα δικαιολογητικά στις αρμόδιες Υπηρεσίες, εντός προθεσμίας ενός (1) έτους από τη δημοσίευση της παρούσας απόφασης. 3.Η αρμόδια για τη χορήγηση της αδείας κατοχής κυνηγετικού όπλου Αστυνομική Αρχή δύναται να ζητήσει την προσκόμιση του εν λόγω όπλου προς εξέταση. 4.Όλα τα αναφερόμενα στο παρόν άρθρο δικαιολογητικά προσκομίζονται από τους ενδιαφερομένους, πλην του αντιγράφου ποινικού μητρώου, το οποίο ζητείται υπηρεσιακά από τις Εισαγγελικές Αρχές, με μέριμνα των αρμοδίων Τμημάτων ασφαλείας ή Αστυνομικών Τμημάτων. Επί των σχετικών εγγράφων προς τις Εισαγγελικές Αρχές, γίνεται μνεία της παρούσας απόφασης και των διατάξεων του άρθρ. 18 του Νόμ. 2168/1993. 5.Σε περίπτωση χορήγησης των ανωτέρω αδειών σε αλλοδαπούς, οφείλουν οι ενδιαφερόμενοι να προσκομίζουν, κατά περίπτωση, και τα κατωτέρω δικαιολογητικά: α.Για χορήγηση αδείας αγοράς κυνηγετικού όπλου κατηγορίας Α΄ σε κάτοικο άλλου κράτους μέλους της Ευρωπαϊκής Ένωσης, έγγραφη συναίνεση του κράτους αυτού. β.Για χορήγηση αδείας κατοχής κυνηγετικού όπλου, επικυρωμένου αντίγραφο εγγράφου από το οποίο προκύπτει η μόνιμη παραμονή του στην Ελλάδα και υπεύθυνη δήλωση του ενδιαφερομένου ότι δεν πρόκειται το όπλο αυτό να μεταφερθεί στο εξωτερικό. 6.Το όπλο της προηγουμένης παραγράφου δεν δύναται ο ενδιαφερόμενος να μεταφέρει στο εξωτερικό, εάν προηγουμένως δεν εφοδιασθεί με: α.Ευρωπαϊκό δελτίο πυροβόλου όπλου ή άδεια μεταφοράς του εν λόγω όπλου, εφόσον αυτό πρόκειται να μεταφερθεί σε άλλη χώρα μέλος της Ευρωπαϊκής Ένωσης. β.Άδεια εξαγωγής, εφόσον το ανωτέρω όπλο θα μεταφερθεί σε άλλη χώρα, εκτός Ευρωπαϊκής Ένωσης. 7.Ως προς την αγορά από αλλοδαπούς μέχρι 2 κυνηγετικών όπλων και 500 φυσιγγίων αυτών προς εξαγωγή των όπλων αυτών σε χώρες εκτός Ευρωπαϊκής Ένωσης, εφαρμόζονται οι όροι και προϋποθέσεις που αναφέρονται στην προβλεπόμενη από τις διατάξεις του άρθρ. 3 παρ. 6 του Νόμ. 2168/1993 απόφαση. Χρόνος ισχύος αδειών-Ανάκληση αυτών Άρθρ.3.-1.Οι προβλεπόμενες από την παρούσα απόφαση άδειες ισχύουν ως ακολούθως: α.Οι άδειες αγοράς κυνηγετικών όπλων για έξι (6) μήνες. β.Οι άδειες κατοχής κυνηγετικών όπλων κατηγορίας Α΄, για 5 έτη και των λοιπών για 10 έτη. Μετά δε τη λήξη της ισχύος τους, οι άδειες αυτές ανανεώνονται ή παρατείνεται η ισχύς τους για ισόχρονο διάστημα, αφού προηγουμένως υποβληθούν τα προβλεπόμενα ανωτέρω για την αρχική χορήγηση της άδειας αυτής δικαιολογητικά. 2.Οι ανωτέρω άδειες ανακαλούνται, εφόσον συντρέχουν οι προϋποθέσεις που προβλέπονται από τις διατάξεις των παρ. 5 και 6 του άρθρ. 18 του Νόμ. 2168/1993. Μεταβίβαση δικαιώματος υπογραφής Άρθρ.4.-Μεταβιβάζεται στους Δ/ντές των Δ/νσεων Ασφαλείας και των Αστυν. Δ/νσεων το δικαίωμα να υπογράφουν «Με εντολή Υπουργού» τις αποφάσεις, οι οποίες θα εκδίδονται σύμφωνα με τις διατάξεις του άρθρ. 18 παρ. 9 του Νόμ. 2168/93, σε περίπτωση προσφυγής των ενδιαφερομένων για μη χορήγηση ή ανάκληση από τα αρμόδια Τμήματα Ασφαλείας ή Αστυνομικά Τμήματα των προβλεπομένων από την παρούσα απόφαση αδειών ή βεβαίωσης. Έντυπα-Βιβλία Άρθρ.5.-1.Οι αναφερόμενες στο άρθρ. 2 της παρούσας άδειες και βεβαιώσεις, καταχωρούνται σε ειδικά βιβλία, που τηρούν οι αρμόδιες Αστυνομικές αρχές, χωριστά κατά περίπτωση. 2.Ο τύπος των εν λόγω βιβλίων, ως και των εντύπων που χρησιμοποιούνται για τη χορήγηση των ανωτέρω αδειών και βεβαιώσεων, καθώς και κάθε άλλη αναγκαία λεπτομέρεια για την υλοποίηση της παρούσας, καθορίζονται με διαταγή του Αρχηγού της Ελληνικής Αστυνομίας. Άρθρ.6.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. (Μετά τη σελ. 582,404(α) Σελ. 582,405 Τεύχος 1260-Σελ.89 Γενικές Διατάξεις 17.Η.α.81 17.Η.α.11-81 Γενικές Διατάξεις